সঙ্গীতরত্নাকর
সঙ্গীত-রত্নাকর(সংস্কৃত: संगीतरत्नाकर) হল আক্ষরিক অর্থে সঙ্গীত ও নৃত্যের মহাসমুদ্র। এটি সঙ্গীত ও নাটকের উপর সংস্কৃত ভাষায় রচিত সঙ্গীতের আকর গ্রন্থ। ভারতীয় শাস্ত্রীয় সঙ্গীতের হিন্দুস্থানী সঙ্গীত ও কর্নাটকী সঙ্গীত উভয় ধারার গুরুত্বপূর্ণ সঙ্গীত বিষয়ক গ্রন্থটি ত্রয়োদশ শতকে শার্ঙ্গদেব কর্তৃক রচিত হয়। সাতটি অধ্যায়ে বিন্যস্ত হওয়ায় গ্রন্থটিকে 'সপ্তধ্যায়ী'ও বলা হয়ে থাকে। ভরত মুনি রচিত প্রাচীন ভারতের সঙ্গীত ঐতিহ্য নাট্যশাস্ত্রের পর ঐতিহাসিক দৃষ্টিকোণ থেকে সঙ্গীত রত্নাকর গ্রন্থটিকে সবচেয়ে গুরুত্বপূর্ণ পাঠ্য পুস্তক হিসাবে বিবেচনা করা হয়।